Alþingiskosningar 1979

Alþingiskosningar 1979 voru kosningar til Alþingis sem fóru fram 2.-3. desember 1979. Þá hafði starfsstjórn Alþýðuflokks undir forsæti Benedikts Gröndals setið í tæpa þrjá mánuði með hlutleysi Sjálfstæðisflokksins eftir að önnur ríkisstjórn Ólafs Jóhannessonar hafði sprungið fyrir tilverknað Alþýðuflokksins, meðal annars vegna deilna ráðherra Alþýðuflokks og Alþýðubandalags og óstjórnar í efnahagsmálum.

Framsóknarflokkurinn vann góðan kosningasigur með nýjum formanni Steingrími Hermannssyni og fékk 17 þingmenn. Hann bætti þar með upp tapið frá því í kosningunum árið áður þegar hann hafði aðeins fengið 12. 

Eftir kosningarnar tóku stjórnarmyndunarviðræður mjög langan tíma og undir lok janúar 1980 hóf forsetinn Kristján Eldjárn að vinna drög að utanþingsstjórn. Þá tók Gunnar Thoroddsen af skarið og myndaði ríkisstjórn með Framsóknarflokki og Alþýðubandalagi með stuðning hluta þingflokks Sjálfstæðismanna en gegn vilja formanns flokksins Geirs Hallgrímssonar.

 Niðurstöður 
+ Úrslit Alþingiskosninganna 1979  FormennGild atkvæðiHlutfallÞingsætiFylgisbreyting¹Alþýðuflokkurinn  Benedikt Gröndal21.58017,4%10-4,6%Framsókn   Steingrímur Hermannsson30.86124,9%17+8,0%Sjálfstæðisflokkurinn   Geir Hallgrímsson43.83835,4%21+2,7%Alþýðubandalagið  Lúðvík Jósepsson24.40119,7%11-2,8%Óháð framboð á Suðurlandi Eggert Haukdal1.4841,2%1+1,2%Óháð framboð á Norðurlandi eystra Jón G. Sólnes8570,7%0+0,7%Fylking baráttusinnaðra kommúnista 4800,4%0+0,2%Sólskinsflokkurinn 920,1%0+0,1%Hinn flokkurinn  1080,2%0+0,2%Alls123.751100%60 ¹Hlutfallsbreyting frá því kosningunum 1978
+ Skipting þingsæta                                                                                                                                                                                                                                                                                                                                                                                               Forseti Alþingis var kjörinn Jón Helgason, Framsóknarflokki.
Kjörnir alþingismenn 1979

Tengt efni
Kosningasaga

Flokkur:Alþingiskosningar
Flokkur:1979